Woede oor renoster stropery | Die Vryburger
Woede oor renoster stropery
Jeffreysbaai -. Mnr. Johan Lottering het met moeite sy woede beteuel toe hy ontdek dat een van sy renosterkoeie en dié se kalfie deur stropers doodgemaak is in die Lombardini natuurreservaat van 1,300 ha in die Oos-Kaap.
Met skerp waarneming het hy gevind dat die stropers presies weet hoe om die diere dood te skiet, want beide die koei en kalfie het net een skoot gekry wat die hart deurboor het.
Die renosters in die reservaat word gereeld onthoring om seker te maak hulle is beskerm teen stropery, maar die spesifieke koei se horing het al weer begin groei, en sou binne maande weer onthoring moes word.
Lottering sê die stropers het ’n reënerige maar volmaan nag uitgesoek om hulle daad te pleeg, en die gereelde patrollering in die reservaat is sodoende ontglip.
Hy sê die aardige is dat die kalfie geskiet is omdat dié waarskynlik nie sy ma wou verlaat toe sy geskiet is nie.
“Dit was al manier hoe hulle die koei se horing kon stroop, want die kalfie het nog nie ’n horing begin groei nie,” het ’n verbitterde man gesê.